ДО

ЧЛЕНОВЕТЕ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ СЪДИЙСКАТА КОЛЕГИЯ,

ИЗПЪЛНЯВАЩА ФУНКЦИИТЕ

НА ВИСШ СЪДЕБЕН СЪВЕТ

Д Н Е В Е Н Р Е Д

за заседание на Комисията по атестирането и конкурсите

към Съдийската колегия, изпълняваща функциите на Висш съдебен съвет,

насрочено за 18.03.2024 г. (понеделник) от 10:00 часа

видеоконферентно

РАЗНИ

Р-1. ОТНОСНО: Проекти на становища по чл. 169, ал. 1 от ЗСВ във връзка с чл. 55, ал. 1 от Наредба № 1/09.02.2017 г. за конкурсите за магистрати и за избор на административни ръководители в органите на съдебната власт, за притежаваните професионални качества на кандидати за заемане на длъжността административен ръководител - председател на Районен съд - Благоевград, във връзка с открита процедура за избор, който ще се проведе на 02.04.2024 г.

Р-2. ОТНОСНО: Определяне на дати за провеждане на събеседване с допуснатите кандидати в процедури за избор на административни ръководители на Административен съд - Добрич и Административен съд – Варна.

Р-3. ОТНОСНО: Определяне на изпълняващ функциите „административен ръководител – председател“ на Районен съд – Силистра, поради изтичащ на 28.03.2024 г. мандат.

Р-4. ОТНОСНО: Определяне на датата, часа и мястото на провеждане на писмения изпит по конкурса за младши съдии в окръжните съдилища, обявен с решение на Съдийската колегия на Висшия съдебен съвет по протокол № 2/30.01.2024 г. (oбн. ДВ, бр. 10/02.02.2024 г.).

Р-5. ОТНОСНО:Одобряване на поименни списъци на магистрати от апелативните и окръжните съдилища за избор на членове на изпитните комисии за младши съдии в края на обучението им в Националния институт на правосъдието.

Р-6. ОТНОСНО: Определяне чрез жребий на поименните състави на изпитните комисии за младши съдии в края на обучението им в Националния институт на правосъдието.

Р-7. ОТНОСНО: Предложение от председателя на Върховния касационен съд за поощряване на Зоя Стефанова Атанасова - съдия във Върховния касационен съд, с отличия „служебна благодарност и грамота“, „личен почетен знак първа степен - златен“, както и с парична награда, на основание чл. 303, ал. 1 и ал. 2, т. 1 и т. 2, буква „а“ и ал. 3, т. 1 от ЗСВ.

Р-8. ОТНОСНО: Предложение от председателя на Върховния касационен съд за освобождаване на Зоя Стефанова Атанасова от заеманата длъжност „съдия“ във Върховния касационен съд, на основание чл. 165, ал. 1, т. 1 от ЗСВ.

Р-9. ОТНОСНО: Предложение от административния ръководител - председател на Военно-апелативен съд, за поощряване на полк. Свилен Русев Александров - съдия във Военно-апелативен съд, с отличие „личен почетен знак първа степен - златен“, както и с парична награда, на основание чл. 303, ал. 2, т. 2, буква „а“ и чл. 303, ал. 3, т. 1 от ЗСВ.

Р-10. ОТНОСНО: Предложение от административния ръководител - председател на Военно-апелативен съд, за освобождаване на полк. Свилен Русев Александров от заеманата длъжност „съдия“ във Военно-апелативен съд, на основание чл. 165, ал. 1, т. 1 от ЗСВ.

Р-11. ОТНОСНО: Заявление от Нина Иванова Кузманова - съдия в Окръжен съд – Пловдив, за отказ от участие в конкурса за повишаване в длъжност „съдия“ в Апелативен съд - Велико Търново - наказателно отделение, обявен с решение на Съдийската колегия на Висшия съдебен съвет по протокол № 24/22.06.2021 г. (обн. ДВ, бр. 53/25.06.2021 г.).

Р-12. ОТНОСНО: Молба от Елена Живкова Попова - съдия в Административен съд - София-град във връзка с конкурс за повишаване в длъжност „съдия“ в апелативните съдилища – наказателно отделение.

Р-13. ОТНОСНО: Молба от Стоян Людмилов Тонев - съдия в Административен съд – София-град във връзка с конкурс за повишаване в длъжност „съдия“ в апелативните съдилища – наказателно отделение.

Р-14. ОТНОСНО: Възражения от кандидати в конкурса за първоначално назначаване на длъжност „съдия“ в районните съдилища.

Р-15. ОТНОСНО: Сигнал във връзка с допуснат кандидат в конкурса за младши съдии в окръжните съдилища.

Р-16. ОТНОСНО: Молба от Десислава Стилиянова Чернева - съдия в Софийския районен съд и Катя Николова Велисеева - съдия в Районен съд – Елин Пелин, за преместване на основание чл. 194, ал. 2 от ЗСВ.

ЕДИННИ ФОРМУЛЯРИ

С-1. ОТНОСНО: Извънредно атестиране на Борислава Славчева Борисова - съдия в Районен съд - Лом.

С-2. ОТНОСНО: Периодично атестиране на Пламен Иванов Шумков - съдия в Софийския районен съд.

ПРЕДЛОЖЕНИЕ ЗА ПОВИШАВАНЕ НА МЯСТО В ПО-ГОРЕН РАНГ

С-3. ОТНОСНО: Предложение от административния ръководител - председател на Районен съд - Провадия за повишаване на Никола Дойчинов Дойчев - съдия в Районен съд - Провадия, на място в по-горен ранг „съдия в ОС“.

ПРЕДЛОЖЕНИЕ ОТКРИВАНЕ НА ПРОЦЕДУРА ЗА ИЗВЪНРЕДНО АТЕСТИРАНЕ

С-4. ОТНОСНО: Предложение от административния ръководител - председател на Районен съд - Карлово за извънредно атестиране на Дарина Илиева Попова - съдия в Районен съд - Карлово.

ПРЕДСЕДАТЕЛ НА КОМИСИЯТА

ПО АТЕСТИРАНЕТО И КОНКУРСИТЕ

КЪМ СЪДИЙСКАТА КОЛЕГИЯ,

ИЗПЪЛНЯВАЩА ФУНКЦИИТЕ

НА ВИСШ СЪДЕБЕН СЪВЕТ: (п)

ДРАГОМИР КОЯДЖИКОВ